september 8, 2014 No comments facebook
Facebook har lansert et nytt verktøy – "Personvernsjekk" – for å gi brukerne bedre oversikt og kontroll på hva de deler og bruker Facebook til. Ved å gå gjennom denne kan man se hvordan innstillingene på deling av personlig informasjon er på din Facebook-profil, og gjøre endringer i innstillingene om man ønsker. Her er en gjennomgang av verktøyet.
Du finner Personvernsjekk ved å klikke på hengelåsikonet på Facebook og velge "Personvernsjekk":
Så velger du om du ha offentlig deling (dvs. alle kan de det du deler) eller kun dele med de du er koblet til (de som omtales som "Venner" på Facebook) som standard. Du kan endre dette for den enkelte post du deler, men dette er altså standard/automatikk-innstillingene:
I neste bilde godkjenner du deling av informasjon fra apper som du har godkjent. Her anbefaler jeg at du setter "Kun meg" dersom du ikke ønsker spesielt å dele. Dette av to grunner: Du har liten kontroll på hva apper deler (eksempelvis kan pulsklokka din dele data fra din treningsøkt uten du er klar over det) og for det andre vil du kunne oversvømme Facebook-strømmen din med hvilke sanger du hører på Spotify, filmer du ser på Netflix osv.